વામાન શાસ્ત્રના નિષ્ણાતોને હમણાં તેમના વિષયને લગતી ઇતિ સિદ્ઘમ કરી આપે તેવી આંકડાકીય સાબિતીઓ પણ તેમને મળી ચૂકી છે. ગ્રીનહાઉસ ઇફેક્ટને કારણે સમુદ્રસપાટીના તાપમાનમાં થતો ૧ સેલ્શિયસનો વધારો મોસમી વાવાઝોડાને ૭ ટકા વધારે વેગવાન બનાવે છે. અમેરિકાને દર વર્ષ કોઇને કોઇ વાવાઝોડુ ઘમરોળી નાંખે છે. તાજેતરનાં વર્ષમાં ડેનિસ, કેટરિના, રિટા અને વિલ્મા એ ચાર વાવાઝોડાઓએ અમેરિકાના અર્થતંત્રને હજ્જારો કરોડ ડોલરનું જંગી નુકશાન પહોંચાડીને તેની ઓકાત બગાડી નાંખી હતી. ગ્રીન હાઉસ ઇફેક્ટને કારણે વાવાઝોડાની સંખ્યા પણ વધી રહી હોય તો કહેવાય નહિ. ઉત્તર એટલાન્ટિકમાં છેલ્લા ૪૦ વર્ષની સરેરાશ જોઇએ તો વર્ષ દહાડે ૧૧ વાવાઝોડા થાય છે. પરંતુ ૨૦૦૫ માં નાના મોટા કુલ મળીને ૨૮ વાવાઝોડાએ આતંક મચાવ્યો, જે પૈકી ૧૫ વાવાઝોડાએ તો સારું એવું નુકશાન પહોંચાડ્યું.